Diari Oficial de la Generalitat Valenciana


Sumari del DOGV 4192, del 18-02-2002 (2002/1126)

RESOLUCIÓ de 12 de desembre de 2002, de la Direcció General d'Indústria i Energia, per la qual s'autoritza administrativament a Iberdrola, SA, la modificació de la línia elèctrica a 132 kV, simple circuit, denominada Ingenio-Benicàssim-Benicarló, entre els suports 22 i 30, al terme municipal de Benicàssim (Castelló), i s'aprova el seu projecte d'execució.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1126


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 12 de desembre de 2002, de la Direcció General d'Indústria i Energia, per la qual s'autoritza administrativament a Iberdrola, SA, la modificació de la línia elèctrica a 132 kV, simple circuit, denominada Ingenio-Benicàssim-Benicarló, entre els suports 22 i 30, al terme municipal de Benicàssim (Castelló), i s'aprova el seu projecte d'execució. [2002/A1126]
  
Vist l'expedient incoat pel Servei Territorial d'Indústria i Energia de Castelló, a instància d'Iberdrola, SA, relatiu al projecte de la modificació de la línia elèctrica a 132 kV, simple circuit, denominada Ingenio-Benicàssim-Benicarló, entre els suports 22 i 30, al terme municipal de Benicàssim (Castelló).
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en la Llei 54/1997, de 27 de novembre, del Sector Elèctric; en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i en la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que durant el període d'informació pública no s'hi han presentat al·legacions, i que
  
1. Amb data 15 de novembre de 2000, la Confederació Hidrogràfica del Xúquer (Ministeri de Medi Ambient) va autoritzar l'encreuament de la línia elèctrica esmentada sobre el llit del barranc de Farja, terme de Benicàssim (Castelló), de conformitat amb determinades condicions.
  
2. Amb data 29 de novembre de 2000, el Ministeri de Foment va autoritzar la instal·lació indicada amb encreuament en el punt quilomètric 417+500 de l'autopista A-7, sotmés a determinades prescripcions particulars.
  
3. Amb data 10 de maig de 2001, es va comunicar l'Acord de 8 de maig de 2001, de la Comissió Territorial d'Urbanisme de Castelló, sobre l'expedient relatiu al pla especial per desviament de la línia elèctrica indicada, que establia la prelació d'actuacions administratives.
  
Amb data 8 de novembre de 2001, la Conselleria de Medi Ambient formulà declaració d'impacte ambiental que estimava acceptable, tan sols a efectes mediambientals, i sense perjudici de les autoritzacions sectorials que hi siguen d'aplicació, l'esmentat projecte, atenent el que s'ha disposat en l'estudi d'impacte ambiental i sempre que es desenvolupe d'acord amb la documentació presentada i el condicionat que apareix en el punt segon de la declaració d'impacte ambiental.
  
Atés que la finalitat que es persegueix amb modificació de la línia és per l'afecció de les obres derivades de la infraestructura ferroviària de la línia de ferrocarril València - Tarragona (tram les Palmes - Orpesa) a la província de Castelló.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA, la modificació de la línia elèctrica denominada Ingenio-Benicàssim-Benicarló, entre els suports 22 i 30, al terme municipal de Benicàssim (Castelló), les característiques principals de la qual són les següents:
  
- Tensió nominal: 132 kV.
  
- Origen línia: suport número 22.
  
- Final línia: suport número 30.
  
- Suports: preparats per a doble circuit, s'instal·la un sol circuit.
  
- Longitud total: 3.375,38 metres.
  
- Pressupost: 546.236.378 pessetes (1.529.793,41 euros).
  
- En aquesta modificació es distingeixen tres trams:
  
- Tram 1: de longitud 1.835,84 metres. Arranca en el suport número 22 existent i acaba en el nou suport número 27 de baixada a subterrani; consta de cinc alineacions.
  
- Tram 2: de longitud 1.127,27 metres. Arranca en el nou suport número 27 de baixada a subterrani i acaba en el suport número 29 de transició subterraneoaeri.
  
- Tram 3: de longitud 412,27 metres. Arranca en el suport número 29 de transició subterraneoaeri i acaba en el suport número 30 existent.
  
Segon
  
Aprovar el projecte d'execució, sotmetent-lo a les següents condicions:
  
1. Les particulars i generals a què fa referència la Confederació Hidrogràfica del Xúquer del Ministeri de Medi Ambient.
  
2. Les prescripcions tècniques a què fa referència el Ministeri de Foment.
  
3. Que la Conselleria d'Obres Públiques, Urbanisme i Transports sotmeta a l'aprovació definitiva el pla especial complementari a l'obra pública corresponent.
  
4. Supeditar l'execució del projecte als condicionaments indicats en el punt segon de la declaració d'impacte ambiental.
  
5. Les obres hauran de realitzar-se d'acord amb el projecte presentat.
  
6. El termini de posada en marxa serà de 12 mesos comptats a partir de la notificació de la present resolució.
  
7. El titular donarà compte de l'acabament de les obres al Servei Territorial d'Indústria i Energia de Castelló, a efectes de reconeixement definitiu i extensió de l'acta de posada en marxa.
  
8. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució s'emet sense perjudici i independentment de les llicències, els permisos o les autoritzacions que pogueren ser necessaris per a la realització de les instal·lacions, d'acord amb la corresponent legislació sectorial o amb altres disposicions que hi resulten aplicables.
  
La present resolució no és definitiva en via administrativa i contra ella podrà interposar-se un recurs d'alçada davant el conseller d'Innovació i Competitivitat en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.